"บิ๊กตู่" เดินพลาด ลากเศรษฐกิจไทยถูกชัตดาวน์
เศรษฐกิจไทยเศรษฐกิจสิ้นหวังถูกชัตดสวน์ พิษรัฐบาลประกาศล็อกดาวน์ประเทศคุมโควิดระลอก 4
11 ก.ค. 2564

ในที่สุดรัฐบาล พล.อ.ประยุทธ์ จันทร์โอชา ก็หนีไม่พ้นประกาศล็อกดาวน์ประเทศใน 10 จังหวัดที่เป็นการแพร่ระบาดของโควิค-19 จนลามติดกันทุกจังหวัดทั่วประเทศการประกาศล็อกดาวน์ประเทศ ไม่ได้เหนือความคาดหมาย เพราะยอดผู้ติดเชื่อจากเดือนเม.ย. วันละ 1-2 พันคน มาเดือนมิ.ย. โดนเป็นวันละ 5-6 พันคน จนวิกฤตในเดือน ก.ค. ที่ยอดผู้ติดเชื้อวันละ 9 พันกว่าคน และคนเสียชีวิตจวนเจียนจะทะลุวันละ 100 คนแน่นอนว่า การล็อกดาวน์ประเทศครั้งนี้กระทบกับเศรษฐกิจอย่างรุนแรง แม้ว่า จะไม่ได้ล็อกดาวน์เหมือนต้นปี 2563 ที่มีการล็อกดาวน์ทั้งประเทศ เนื่องจากเศรษฐกิจไทยบอกช้ำกับการระบาดของโควิด-19 รอบ 1 รอบ 2 และรอบ 3 ที่ผ่านมา จนธุรกิจไม่มีเวลาลืมตาอ้าปากหายใจ และเมื่อการระบาดกำลังรุนแรงเข้าสู่ระลอก 4 ทำให้รัฐบาลต้องล็อกดาวน์ สั่นสะเทือนเศรษฐกิจให้ทรุดหนักอีกครั้งนายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย ประเมินว่าการล็อกดาวน์10 จังหวัด (กรุงเทพฯ นครปฐม นนทบุรี ปทุมธานี สมุทรปราการ สมุทรสาคร และ 4 จังหวัดภาคใต้ นราธิวาส ปัตตานี ยะลา สงขลา) เป็นเวลา 14 วัน ทำให้เศรษฐกิจเสียหายไม่ต่ำกว่า 1 แสนล้านบาทด้าน นายอนุสรณ์ ธรรมใจ อดีตกรรมการนโยบายและกำกับการบริหารหนี้สาธารณะ กระทรวงการคลังและ อดีตคณบดีคณะเศรษฐศาสตร์ ม. รังสิต ประเมินว่า การล็อกดาวน์ ทำให้เกิดความเสียหายเศรษฐกิจโดยรวมขั้นต่ำในระยะเวลาสองสัปดาห์ประมาณ 4-6 แสนล้านบาทสิ่งที่นักธุรกิจ ผู้ประกอบการ และประชาชน ผวาหนักไม่เชื่อว่าการล็อกดาวน์ครั้งนี้จะเอาโควิดอยู่ ซึ่งจะทำให้เศรษฐกิจได้รับความเสียหายจากที่ประเมินไว้มากขึ้นไปอีกแบบประเมินจุดสิ้นสุดไม่ได้หากเทียบการล็อกดาวน์ประเทศครั้งแรกเมื่อต้นปี 2563 มีผู้ติดเชื้อสุงสุด 180 คน ก็มีการล็อกดาวน์แล้ว ต้องใช้เวลาล็อกดาวน์ถึง 6 สัปดาห์ ถึงจะมีการผ่อนคลายทางเศรษฐกิจได้สำหรับการล็อกดาวน์ครั้งนี้ ยอดติดเชื้อใกล้ทะลุวันละ 1 หมื่นคน การใช้เวลาล็อกดาวน์ย่อมใช้เวลามากกว่ารอบแรกแน่นอน นั้นการล็อดดาวน์รอบแรกที่เป็นปลายเปิดว่าไม่น้อยกว่า 14 วัน โดยการล็อกดาวน์จะเริ่มมีผล 12 ก.ค. 2564 นี้หาก 2 สัปดาห์ ทำให้เศรษฐกิจไทยเสียหาย 6 แสนล้านล้านบาท หากการล็อกดาวน์รอบนี้ใช้เวลาไม่น้อยกว่ารอบแรก 6 สัปดาห์ เท่ากับเศรษฐกิจต้องเสียหายใกล้ 2 แสนล้านบาท หากกินเวลามากกว่านั้นเศรษฐกิจก็เสียหายเพิ่มขึ้นไปอีก เงินกู้จาก พ.ร.ก. 5 แสนล้านบาท จะเยียวยาเศรษฐกิจพอไหม หากไม่พอรัฐบาลจะใช้เงินจากที่ไหน จะกู้เพิ่มเติมอีกหรือไม่ เป็นเรื่องที่ไม่มีความชัดเจนดังนั้น จึงไม่มีใครเห็นแสงที่ปลายอุโมงค์จากการล็อกดาวน์ครั้งนี้ ว่าจะเจ็บแล้วจบ รัฐบาลจะคุมโควิดอยู่ จนผู้ประกอบการจำนวนไม่น้อยทำใจว่า การล็อกดาวน์ของรัฐบาลบิ๊กตู่ครั้งนี้ ไม่ต่างอะไรกับการชัดดาวน์เศรษฐกิจให้สิ้นหวังไปในที่สุดนั้นเอง